ڕیس جەیمز

**ڕیس جەیمس** (لەدایکبووی ٨ی کانوونی یەکەمی ١٩٩٩)یاریزانێکی پیشەگەری ئینگلیزی تۆپی پێیە کە یاری دەکات وەک بەرگریکاری لای ڕاست بۆ یانەی پرێمیەرلیگ چێڵسی و ھەڵبژاردەی تۆپی پێی ئینگلتەرا.

جەیمس وەک لاو چووە ئەکادیمیای چێڵسی و لە ساڵی ٢٠١٧دا بوو بە پیشەگەر، لە وەرزێکدا کە تێیدا کاپتنی خوار ١٨ ساڵانی کرد بۆ بردنەوەی جامی لاوانی ئێف ئەی و بە یاریزانی وەرزی ئەکادیمیا دانرا. لە کاتی خواستنێکی سەرکەوتوو لەگەڵ ویگان ئەتلێتیک لە چامپیۆنشیپ، بەرزکرایەوە بۆ پێکھاتەی یەکەمی چێڵسی لە کاتی گەڕانەوەیدا لە ساڵی ٢٠١٩، دوای ئەوە دەستی کرد بە شوێن قایمکردنی خۆی وەک یاریزانێکی سەرەکی لە بەرگری ڕاست و گرێبەستەکەی درێژ کردەوە ھەتا کانوونی دووەمی ٢٠٢٠.

دوای نوێنەرایەتی کردنی ئینگلتەرا لە ئاستە جیاوازەکانی لاوان، جەیمس بۆ یەکەم جار بانگھێشت کرا بۆ پێکھاتەی نێودەوڵەتی لە تشرینی یەکەمی ٢٠٢٠، یەکەم یاریی خۆی بەرامبەر وێڵس ئەنجامدا.

## ژیانی سەرەتایی
جەیمس لە ڕیدبێریج لە لەندەن لەدایکبووە و لە خوێندنگەی ئایلوۆرس و سیۆن خوێندوویەتی. ئەو لە خێزانێکی تۆپی پێیە، کە ھەروەھا خوشکەکەی، لۆرێن، یاریزانێکی پیشەگەری تۆپی پێ. لۆرێن گرێبەستی لەگەڵ کچانی چێڵسی واژوو کرد لە تەممووزی ٢٠٢١. باوکیان بە ناوی نێجیڵ ڕاھێنەری تۆپی پێیە.

## کاروانی یانە
[link=//upload.wikimedia.org/wikipedia/commons/thumb/c/c8/Lewes_0_Chelsea_DS_1_Pre_Season_22_07_2017-699_(36062267816).jpg/220px-Lewes_0_Chelsea_DS_1_Pre_Season_22_07_2017-699_(36062267816).jpg|وێنۆک|جەیمس (چەپ) لە کاتی یاریکردن بۆ [یانەی تۆپی پێی چێڵسی|چێڵسی لە ٢٠١٧]]

### کاروانی سەرەتایی
### چێڵسی
جەیمس لە تەمەنی شەش ساڵیدا دەستی بە ڕاھێنان کرد لەگەڵ چێڵسی، بەڵام لە تەمەنی حەوت ساڵیدا ماوەیەکی کورت لە یانەی فولھام لە ڕۆژاوای لەندەن بەسەر برد. لە ئازاری ٢٠١٧دا بوو بە یاریزانی پیشەگەر لەگەڵ چێڵسی. لە وەرزی ٢٠١٧–١٨ دا کاپتن بوو بۆ بردنەوەی جامی لاوانی ئێف ئەی و بە یاریزانی وەرزی ئەکادیمیا ھەڵبژێردرا. لە حوزەیرانی ٢٠١٨ گرێبەستێکی بۆ ماوەی چوار ساڵ لەگەڵ یانەکە واژوو کرد.

#### وەرزی ٢٠١٨–١٩: خواستن بۆ ویگان ئەتلێتیک
دواتر لەو مانگەدا چووە یانەی چامپیۆنشیپ یانەی ویگان ئەتلێتیک بە خواستن بۆ وەرزی ٢٠١٨–١٩. لە ٤ی ئابی ٢٠١٨ یەکەمین یاری خۆی بۆ پێکھاتەی یەکەم ئەنجامدا، لە یەکەم یاری وەرزەکەی ویگان بە شێوەی سەرەکی دەستی پێکرد و یارمەتی تیپەکەی دا بۆ بردنەوەی ٣–٢ لە یاریگای خۆیان بەرامبەر شێفیڵد وێنسدەی. یەکەم گۆڵی بۆ لاتیکس تۆمارکرد لە ٤ی تشرینی دووەم، کە یەکەم گۆڵی یارییەکە بوو بە لێدانی ڕاستەوخۆ لە خولەکی ٦ دا، لە دۆڕاندنیان ٢–١ لە یاریگای خۆیان بەرامبەر لیدس یونایتد. لە ئازاری ٢٠١٩، ھەڵبژێردرا لە باشترین پێکھاتەی چامپیۆنشیپ بۆ وەرزی ٢٠١٨–١٩. سێ خەڵاتی بردەوە لە کۆتایی وەرزەکانی ویگان ئەتلێتیک، لەوانە یاریزانی ساڵ.
[link=//upload.wikimedia.org/wikipedia/commons/thumb/d/d3/Reece_James.jpg/220px-Reece_James.jpg|ڕاست|وێنۆک|جەیمس لە کاتی یاریکردن بۆ [یانەی تۆپی پێی چێڵسی|چێڵسی لە ٢٠١٧.]]

#### وەرزی ٢٠١٩ ٢٠: بەشدار بوون لە پێکھاتەی یەکەم
لە ٢٥ی ئەیلوولی ٢٠١٩، جەیمس یەکەمین یاری خۆی بۆ چێڵسی ئەنجامدا دوای ئەوەی لە پێکانەکەی گەڕایەوە. یەکەم گۆڵی تۆمارکرد و دوو ئەسیستی کرد لە بردنەوەی ٧–١ بەرامبەر گریمسبی تاون لە قۆناغی سێیەمی جامی ئی ئێف ئێڵ ٢٠١٩–٢٠ جەیمس بوو بە لاوترین گۆڵکاری چێڵسی لە خولی پاڵەوانەکانی ئەورووپا کاتێک چوارەم گۆڵ تۆمارکرد لە گەڕاندنەوەیان لەگەڵ ئەیاکس لە ٥ی تشرینی دووەمی ٢٠١٩. لە ١٦ی کانوونی دووەمی ٢٠٢٠ گرێبەستێکی درێژخایەنی لەگەڵ چێڵسی واژوو کرد.

#### وەرزی ٢٠٢٠–٢١: نازناوی خولی پاڵەوانەکانی ئەورووپا
لە ١٤ی ئەیلوولی ٢٠٢٠، جەیمس یەکەم گۆڵی تۆمارکرد لە خولی پریمەرلیگ، لە بردنەوەی ٣–١ بۆ چێڵسی لە دژی برایتۆن و ھۆڤ ئەلبیۆن. لە ٥ی کانوونی یەکەمدا، جەیمس ٥٠ھەمین یاری خۆی بۆ چێڵسی ئەنجامدا لە ھەموو پاڵەوانێتییەکاندا لە بردنەوەی ٣–١ لە خولدا بەرامەبر لیدس یونایتد.

لە کانوونی دووەمی ٢٠٢١، جەیمس ڕووبەڕووی دەستدرێژی ڕەگەزپەرستی بووەوە لە ئینتەرنێت. لە ئازاری ٢٠٢١، ھەژماری ئینستاگرامەکەی سڕییەوە لە کاردانەوەی ئەو ڕەگەرزپەرستییەی بەرامبەری دەکرێت. لە ٢٩ی ئایار، جەیمس یەکەمین جامی خولی یانە پاڵەوانەکانی ئەورووپای بردەوە کاتێک چێڵسی ١–٠ بردییەوە بەرامبەر مانچێستەر سیتی لە یاری کۆتایی چامپیۆنسلیگی ٢٠٢١ لە پۆرتۆ.

#### وەرزی ٢٠٢١–٢٢
لە ٢٨ی ئابی، جەیمس لە کۆتایی نیوەی یەکەمی یارییەکەیان دژی لیڤەرپوول بە کارتی سوور کرایە دەرەوە بەھۆی ئەوەی تۆپ بەر دەستی کەوت. لە ٣٠ی تشرینی یەکەمی ٢٠٢١ لە بردنەوەی ٣–٠ بەرامبەر نیوکاسڵ یونایتد لە یاریگای جەیمس پارک دوو گۆڵی لە نیوەی دووەمدا تۆمار کرد. لە کۆتایی وەرزەکەدا جەیمس پاڵێورا بۆ خەڵاتی باشترین یاریزانی لاوی پرێمییەرلیگ

## کاروانی نێودەوڵەتی
### لاوان
جەیمس نوێنەرایەتی ئینگلتەرای کردووە لە ئاستییە جیاوازەکانی لاوان لە خوار ١٨ ساڵەوە تا خوار ٢١ ساڵ. لە ئایاری ٢٠١٧، جەیمس لە تیمی خوار ٢٠ ساڵان بۆ پاڵەوانێتی تۆلۆن ٢٠١٧ بەشدار بوو. لە یاری کۆتاییدا بە شێوەی سەرەکی بەشدار کاتێک ئینگلتەرا کۆت دیڤواری بردەوە بۆ پاراستنی نازناوەکەیان. لە تەممووزی ٢٠١٧، جەیمس بەشێک بوو لە پێکھاتەی خوار ١٩ ساڵان کە پاڵەوانێتی ئەورووپی خوار ١٩ ساڵانیان بردەوە. لە پێش کۆتایی دژی کۆماری چیک بە شێوەی سەرەکی بەشدار بوو.

جەیمس ئەندامی تیمی خوار ٢٠ ساڵان بوو کە گەشتی کرد بۆ پاڵەوانێتی تۆلۆن ٢٠١٩ و لە نیوەی یەکەم بەھۆی پێکان لە کۆتا یاری کۆمەڵەکان یاریگای بە جێھێشت کە دۆڕان بە چیلی ٧ حوزەیرانی ٢٠١٩. لە ٤ی تشرینی یەکەمی ٢٠١٩، جەیمس بۆ یەکەم جار لە تیمی خوار ٢١ ساڵان بوو. یەکەمین یاری خۆی بۆ خوار تەمەن ٢١ ساڵی ئەنجامدا لە کاتی بردنەوەی پاڵاوتنی پاڵەوانێتی ئەورووپی خوار تەمەن ٢١ ساڵانی ٢٠٢١ بەرامبەر ئەلبانیا لە دەرەوەی یاریگای خۆیان ١٥ی تشرینی دووەمی ٢٠١٩.

### پێکھاتەی یەکەم
لە ٥ی تشرینی یەکەمی ٢٠٢٠، جەیمس بۆ یەکەم جار بانگھێشتکرا بۆ پێکھاتەی یەکەمی ھەڵبژاردەی تۆپی پێی ئینگلتەرا لەلایەن ڕاھێنەر گاریس ساوستگەیت دوای تووشبوون بە پێکانی ڕەحیم ستێرلینگ. لە ٨ی تشرینی یەکەمدا لە یاریگای وێمبلی یەکەمین یاری خۆی ئەنجامدا، لە خولەکی ٥٨ دا وەک یەدەگ لە جێگەی کیران تریپەر ھاتە یاریگاوە لە بردنەوەی ٣–٠ بەرامبەر وێڵز. ئەو بەھۆی ناڕەزایییەوە کرایە دەرەوە لە دوای فیکەی کۆتایی لە دووەم یاریدا، بەرامبەر دانیمارک. جەیمس لە تیمی ٢٦ یاریزانی ئینگلتەرا بۆ یۆرۆ ٢٠٢٠ بانگھێشتکرا، لە سەرەتاوە بەشداری کرد لە بەرامبەر بوونیان ٠–٠ بەرامبەر سکۆتلەندا

لە تشرینی دووەمی ٢٠٢١، وتی کە لە باشترین ئاستی کاروانی وەرزشیدایە، و ھیوادار بوو ببێتە یاریزانی سەرەکی بەرگری ڕاستی ئینگلتەرا.

## ژیانی کەسی
لە ئابی ٢٠٢٠، جەیمس کارێکی خێرخوازی تایبەت بە خۆی کرد و بەستەرێکی بڵاوکردەوە لەسەر ھەژماری تۆڕە کۆمەڵایەتییەکانی بۆ ماڵپەڕی کراود فەندەر (Crowdfunder) کە ھەوڵی کۆکردنەوەی پارەی بۆ ویگان دەدا؛ لە ھەوڵێکدا بۆ ڕزگارکردنی یانەکەی پێشوو. لە پۆستەکەیدا نووسیویەتی با بەیەکەوە یارمەتی ویگان بدەین ("Come on let's help @laticsofficial out") لە ھەوڵێکدا بۆ ھاندانی کەسانی تر بۆ ئەوەی ھەمان کار بکەن.

لە کانوونی دووەمی ٢٠٢١، مارکۆس ڕاشفۆرد ستایشی ھەردوو جەیمس ھاوتیمی مەیسۆن مۆنتی کرد بۆ کاری خێرخوازی «سەرسوڕھێنەر». جەیمس ١٨ مانگی ڕابردووی بە خۆبەخش بەسەر برد لەگەڵ ڕێکخراوێکی خێرخوازی لە لەندەن بەناوی پرۆژەی فلیکس (ئینگلیزی: The Felix Project). دوای پێنج مانگ، لە کاتی یۆرۆ ٢٠٢٠، جەیمس ڕای گەیاند کە درێسی ڕۆژی یاریکردنی بەرامبەر کڕواتیا دەبەخشێت بۆ کۆکردنەوەی پارە بۆ ڕێکخراوەکە.

## شێوازی یاریکردن
ڕاھێنەرەکەی تۆماس تۆخێل لە کاتی چاوپێکەوتنێکدا لەگەڵ تەلەڤیزیۆنی فەرمی چێڵسی یاریزانەکەی بە «بەھێز و کاریگەر» وەسف کرد. ئەو ھاوبەشی لەگەڵ بێن چیڵوێڵدا ھەبوو لە ھەردوو ئاستی یانە و نێودەوڵەتی.

## ئاماری کاروانی وەرزشی
### یانە



### نێودەوڵەتی

## خەڵاتەکان
**چێڵسی خوار ١٨ ساڵان**
* پریمەرلیگی خوار ١٨ ساڵان: ٢٠١٦–١٧، ٢٠١٧–١٨
* جامی لاوانی ئێف ئەی: ٢٠١٦–١٧، ٢٠١٧–١٨

**چێڵسی**
* خولی پاڵەوانەکانی ئەورووپا: ٢٠٢٠
* جامی سوپەری ئەورووپا: ٢٠٢١
* دووەم لە پاڵەوانێتی جامی ئێف ئەی: ٢٠١٩–٢٠، ٢٠٢٠–٢١، ٢٠٢١–٢٢
* دووەم لە پاڵەوانێتی جامی ئی ئێف ئێڵ: ٢٠٢١–٢٢

**ئینگلتەرا خوار ١٩ ساڵان**
* پاڵەوانێتی ئەورووپا بۆ خوار ١٩ ساڵان: ٢٠١٧

**ئینگلتەرا خوار ٢٠ ساڵان**
* پاڵەوانێتی تۆلۆن: ٢٠١٧

**ئینگلتەرا**
* دووەم لە پاڵەوانێتی نەتەوەکانی ئەورووپا: ٢٠٢٠

**تاکەکەسی**
* باشترین یاریزانی ساڵی ئەکادیمیای چێڵسی: ٢٠١٧–١٨
* یاریزانی ساڵی ویگان: ٢٠١٨–١٩
* یاریزانی ساڵی ویگان: ٢٠١٨–١٩
* گۆڵی ویگان لە وەرزدا: ٢٠١٨–١٩
* پێکھاتەی ساڵی جامی ئێف ئەی: ٢٠٢٠–٢١
* خەڵاتی پاڵەوانی کۆمەڵگەی پرێمییەر لیگ: ٢٠٢٠–٢١

## سەرچاوەکان

پۆل:یاریزانانی خولی تۆپی پێی ئینگلتەرا
پۆل:یاریزانانی تۆپی پێی ئینگلتەرا
پۆل:ھەڵبژاردەی ئینگلتەرای خوار تەمەن ٢١ ساڵ
پۆل:یاریزانانی تۆپی پێی لاوانی ئینگلتەرا
پۆل:یاریزانانی تۆپی پێی ئینگلیز
پۆل:زیندووان
پۆل:لەدایکبووانی ١٩٩٩
پۆل:یاریزانانی یانەی تۆپی پێی چێڵسی
پۆل:یاریزانانی پرێمیەرلیگ
پۆل:یاریزانانی براوەی خولی پاڵەوانەکانی ئەورووپا
پۆل:یاریزانانی جامی نەتەوەکانی ئەورووپای ٢٠٢٠
پۆل:یاریزانانی یانەی تۆپی پێی فولام